গড়পাড়া বিধান স্মৃতি সংঘের এবারের দুর্গাপুজোর থিম কী জানেন?

উত্তর ২৪ পরগনা: উত্তর ২৪ পরগনা (North 24 Pargana) জেলার গোবরডাঙ্গা (Gobardanga) পৌরসভার পাঁচ নম্বর ওয়ার্ডের গড়পাড়া বিধান স্মৃতি সংঘের এবারের দুর্গাপুজোতে (Durga Puja) নজরকাড়া থিম বৃন্দাবনের চন্দ্রদয় মন্দির (Chandraday Mandir)। ৪৬তম বর্ষে পদার্পণ করা এই পুজোর মণ্ডপের উচ্চতা প্রায় ১১০ ফুট এবং প্রস্থ ৯৫ ফুট।

এলাকাজুড়ে বিখ্যাত এই পুজো মূলত গোবরডাঙ্গা পৌরসভার চেয়ারম্যান শঙ্কর দত্তের উদ্যোগে হয়ে থাকে। প্রতিবছরের মতো এবছরও প্রচুর ভিড় হবে বলে অনুমান করছেন ক্লাব কর্তৃপক্ষ। তাই দর্শনার্থীদের ভিড় সামলাতে বিশেষ নিরাপত্তা ব্যবস্থা গ্রহণ করা হয়েছে।

আরও পড়ুন: বৃষ্টির জেরে এবারের পুজোতে আনন্দে ভাটা পড়বে! কী ছবি একতা সর্বজনীন দুর্গাপূজা কমিটির ?

এবারের পুজো উদ্বোধন করেছেন মুখ্যমন্ত্রী মমতা বন্দ্যোপাধ্যায় (Mamata Banerjee)। মহালয়ার (Mahalaya) দিনই আনুষ্ঠানিক উদ্বোধন হয় মণ্ডপের। ইতিমধ্যেই পুজোর চতুর্থী থেকে ভিড় জমতে শুরু করেছে মণ্ডপে। দর্শনার্থীরা প্রতিমা দর্শন এবং থিমে মোহিত হচ্ছেন।